มาเดินสวนจตุจักรค่ะ ปกติเป็นคนชอบเดินสวนจตุจักรเป็นทุนเดิมอยู่แล้ว เลยไม่รู้สึกเบื่อที่จะต้องมานั่งกินส้มตำร้านนี้
ปกติถ้ามาช่วงกลางวัน บ่ายๆ ตาลจะกินอีกร้านนึงค่ะ เป็นร้านที่อยู่ตรงหัวมุม ตรงข้ามกับสถานีรถไฟฟ้าใต้ดิน สถานีกำแพงเพชร
แต่วันไหนมาเย็นๆ ค่ำๆ ก็จะมานั่งกินอีกร้านนึงเพราะร้านนั้นจะปิดไวกว่าร้านนี้ค่ะ

อาหารที่สั่งดูไม่ต่างจากเดิมเท่าไหร่ ฮ่าๆๆ
สั่ง "ต้มแซ่บหมูสับ" เพราะขี้เกียจเคี้ยว เนื้อหมูเป็นชิ้นๆ จากกระดูกหมูนั้นเอง ฮ่าๆๆๆ เลยสั่งเป็นหมูสับ
มาแบบ 1 ชาม ดูไม่ใหญ่โตอะไร แต่มันเยอะมากเถอะ พยายามกินเท่าไหร่หมูสับก็ไม่ยอมหมดซักที ต้องห่อใส่ถุงกลับบ้าน
ตามระเบียบ ฮ่าๆๆ 

"ส้มตำปูปลาร้า" จานนี้เพื่อนตาลรีเควสค่ะ ไม่ยอมเปลี่ยนใจทานตำอย่างอื่นเลย ต้องปูปลาร้าเท่านั้น ฮ่าๆๆ รสชาติก็อร่อยดีค่ะ
ไม่ได้จัดปลาร้ามากมาย มันเป็นน้ำปลาร้าต้มสุกค่ะ เลยไม่ได้ปลาร้าเหม็นฉาวๆ อะไรขนาดนั้น เผ็ดจัดจ้านใช้ได้เลยค่ะ 
ทานไปเรื่อยๆ แล้วเผ็ดดี 

"ไก่ทอด" ชอบไก่ทอดร้านนี้ ไก่เค้าทอดแห้งดี ชอบๆ ปกติไก่ทอด ส้มตำแบบนี้ตาลชอบกินไก่แห้งๆ ไม่ค่อยชอบไก่เนื้อนุ่ม ชุ่มฉ่ำ 
มันเหม็นๆ ยังไงบอกไม่ถูก หรือมักเจอแต่ร้านที่มีกลิ่นหรือยังไงก็ไม่รู้เหมือนกันนะคะ 

อาหารส่วนใหญ่อยู่ที่ราคา 70 บาท ราคาก็แพงอยู่สำหรับส้มตำ แต่ก็แหม่! ร้านเค้าอยู่ในสวนจตุจักร์ แหล่งช้อปปิ้งยังงี้
ราคานี้ก็ถือว่าโอเคแล้วในความคิดตาลนะ 
